polyglot-tagger/wikipedia-language-snippets-filtered huggingface dataset:
விவேகானந்தா தொழில்முறை ஆய்வுப் பள்ளி, புது தில்லி (குரு கோபிந்த் சிங் இண்டிர்ப்பிரஸ்தா பல்கலைக்கழகத்துடன் இணைக்கப்பட்டுள்ளது).
விஜய் ஆஸ்திரேலியாவில் பணிசெய்யச் செல்கிறார். அங்கு எமிலி என்ற ஆஸ்திரேலியா நாட்டுப் பெண்னைச் சந்திக்கிறார். அவள் மீது காதல் கொள்கிறார். அதே சமயம் எமிலியைக் கடந்த பத்து தினங்களாகக் காணவில்லையென அந்நாட்டுக் காவல்துறை தேடிவருகிறது. விஜயின் வீட்டுத் தோட்டத்தில் எமிலியின் இறந்து புதைக்கப்பட்ட உடல் கிடைக்கிறது. விஜய் கைது செய்யப்படுகிறான். பிரேதப் பரிசோதனை அறிக்கை எமிலி கொல்லப்பட்டுப் புதைக்கப்பட்டதாகக் கூறுகிறது. எமிலி இறந்ததாக அறிக்கையில் குறிப்பிடப்படும் நாளுக்கு அடுத்த நாள்தான் விஜய் ஆஸ்திரேலியா வந்திருக்கிறான். அப்படி என்றால் விஜய் அந்தக் கொலையை எப்படி செய்திருக்க முடியும் என்று காவல் துறை அதிர்ச்சியடைகிறது.எனவே விஜய் குற்றவாளி இல்லை என்று விடுதலையாகிறான். விடுதலையானாலும் இறந்துபோன பெண்ணைத் தான் எப்படி சந்தித்திருக்க முடியும் என்று விஜய்க்கு குழப்பம் ஏற்படுகிறது. அவள் எப்படி இறந்தாள்?
மகா மகா 2015 ஆம் ஆண்டு மதிவாணன் சக்திவேல் இயக்கத்தில், பாவலர் சிவா இசையில், மதிவாணன் சக்திவேல், மெலிசா, இந்திரா, நிழல்கள் ரவி, அனுபமா குமார் மற்றும் மீரா கிருஷ்ணன் நடிப்பில் வெளியான தமிழ் திரைப்படம்.
இப்படம் ஆஸ்திரேலியா நாட்டைச் சேர்ந்த நடிகர்களைக் கொண்டு ஆஸ்திரேலியா நாட்டில் படமாக்கப்பட்டது. 2015 மார்ச்சு 6 ஆம் நாள் தமிழ்நாடு, ஆஸ்திரேலியா மற்றும் இங்கிலாந்து நாடுகளில் வெளியானது.
சக்தி ஸ்கிரீன்ஸ் தயாரிப்பில் மதிவாணன் சக்திவேல் இப்படத்தி எழுதி, இயக்கி, நடித்தார். இப்படம் ஆஸ்திரேலியா நாட்டில் உள்ள டரல்கா என்ற நகரில் படமாக்கப்பட்டது.
இந்தக் கல்லறைகளைத் தோண்டியபோது, சில கலைப் பொருட்கள், பழைய மட்பாண்டங்கள், எலும்புக்கூடுகள், மண்டை ஓடுகள், களிமண் பொம்மைகள் போன்றவை கிடைத்தன. அங்கே தோண்டப்பட்ட எல்லா கல்லறைகளிலும் எலும்புக்கூடுகள் இல்லை. சிலவற்றில் சுட்ட மண்ணால் ஆன பொம்மைகளும், சிலவற்றில் களிமண்ணால் ஆன, ஆபரணங்களால் அலங்கரிக்கப்பட்ட பொம்மைகளும், சிலவற்றில் மனிதனின் முக உருவங்களும் காணப்பட்டன. இவ்வாறானவை சடங்குகளுக்காக அமைக்கப்பட்ட அடையாளக் கல்லறைகள் ஆகும். இவற்றில் சுமார் 3,000 தங்கத்தாலான பொருட்கள் கண்டெடுக்கப்பட்டன. இவற்றில் குறிப்பாக 43வது கல்லறையில் கண்டெடுக்கப்பட்ட தங்கத்தின் அளவானது, அன்றைய காலகட்டத்தில் உலகத்தின் பிற பகுதிகளிலிருந்த தங்கத்தைக் காட்டிலும் அதிகமானது என்று கருதப்படுகிறது. மூன்று குறியீட்டு கல்லறைகளில் சுடப்படாத களிமண்ணின் முகமூடிகள் இருந்தன.
இந்த தளமானது தற்செயலாக 1972 அக்டோபரில் அகழ்வாராய்வாளர் ரோகோ மாரினோவ்னால் கண்டுபிடிக்கப்பட்டது. இந்த வரலாற்று முக்கியத்துவம் வாய்ந்த பொருட்களின் மதிப்பை முதலில் உணர்ந்தவர் டால்கோபாலின் வரலாற்று அருங்காட்சியகத்தை உருவாக்கிய டிமிடார் ஜல்டர்கி ஆவார். உள்ளூர்காரர்கள்தான் அவற்றை ஆராய்வதற்காக அவரை அழைத்துவந்திருந்தனர். இந்தக் கண்டுபிடிப்பானது எவ்வளவு முக்கியம் வாய்ந்தது என்பதை அவர் உணர்ந்தார், எனவே அவர் வர்னா வரலாற்று அருங்காட்சியகத்தை தொடர்பு கொண்டார். அரசாங்க ஆவணங்களில் கையெழுத்திட்டபின், மிஹைல் லாசாரோவ் மற்றும் இவான் இவனோவ் ஆகியோர் ஆராய்ச்சியை மேற்கொண்டார். இன்னும் 30% பகுதியில் அகழ்வாராய்ச்சி முடிக்கப்படவில்லை.
வர்னா அகழ்வாராய்ச்சியில் 1972 தொடங்கி இதுவரை 294 கல்லறைகள் தோண்டப்பட்டுள்ளன. இதில் பல பழங்கால உலோகவியல் பொருட்கள், மட்பாண்டங்கள் , உயர்தரமான சிறு கத்திகள், சிறிய அணிகலன்கள் போன்றவை கண்டறியப்பட்டன.
வர்னா இடுகாடு என்பது கி.மு. 4569–4340 காலகட்டத்திய தொல்லியல் சிறப்புவாய்ந்த ஒரு இடுகாடு ஆகும். இது வர்னா ஏரிக் கரையில் இருந்து அரை கிலோ மீட்டர் தொலைவில் அமைந்துள்ளது.
ராணுவத்திலிருந்து திரும்பும் வேலு சென்னையில் காவல்துறையில் பணிபுரியும் அவனது நண்பன் முருகனின் வீட்டுக்கு வருகிறான். வேலுவின் தங்கையாக இருப்பது முருகனின் உடன்பிறந்த தங்கையாவாள். பெற்றோர்கள் இல்லாத தன் தங்கையை மிகுந்த அன்போடு வளர்த்துவருபவன் முருகன். ராணுவத்திலிருந்து திரும்பிய வேலு சில காவல் அதிகாரிகளால் அவமானப்படுத்தப்படுகிறான். எனவே தங்களைச் சுற்றி நடக்கும் குற்றங்களுக்குக் காரணமானவர்களை அவர்கள் காவல்துறையினராக இருந்தாலும் மாறுவேடத்தில் சென்று வேலுவும், முருகனும் தண்டிக்கின்றனர். இந்த ரகசியத்தைக் கண்டுபிடிக்கும் அவர்களால் பாதிக்கப்பட்ட நாச்சியார் முருகனைக் கொன்றுவிடுகிறான். முருகனின் தங்கையைத் தன் தங்கையாக ஏற்றுக்கொண்டு நாச்சியாரிடமிருந்து தப்பி தலைமறைவாக பழனியில் இருவரும் வசித்துவருகின்றனர். அவர்கள் இருக்கும் இடத்தைக் கண்டறியும் அவர்களது எதிரிகள் பழனிக்கு வருகின்றனர்.
வேலு பழனியில் தன் தங்கையோடு மகிழ்ச்சியாக வசித்துவருகிறார். அவனது நண்பன் பழனி . வேலுவின் காதலி அஞ்சலி . அதே ஊரைச் சேர்ந்த ரவுடி ராகவன் , வேலுவின் தங்கைக்கு இடையூறு தருகிறான். அவனை வேலு அடித்து விடுகிறான். வேலு யார்?
ஏய் 2004 ஆம் ஆண்டு சரத்குமார், நமீதா மற்றும் வடிவேலு நடிப்பில், ஏ. வெங்கடேஷ் இயக்கத்தில் வெளியான தமிழ் திரைப்படம்.
ரீமா லாகு 1958 ஜூன்21 அன்று ந்யன் பத்பதே என்ற இயற்பெயருடன் பிறந்துள்ளார். இவரது தாயார் மந்தாகினி பத்பதே என்பவரும் ஒரு மராத்தி நாடக நடிகையாவார். புனே ஹுஸூர்பாஹா உயர்நிலைப்பள்ளியில் ஒரு மாணவராக இருந்தபோதே லாகுவின் நடிப்பு திறமைகள் வெளிப்பட்டன. அவர் உயர்நிலைக்கல்வி முடிந்தபின் தொழில் ரீதியாக நடிக்க ஆரம்பித்தார். 1979 ஆம் ஆண்டு முதல், மும்பையில் யூனியன் பாங்க் ஆஃப் இந்தியா என்ற வங்கியில் பத்து ஆண்டுகள் பணியாற்றினார், தொலைக்காட்சி மற்றும் திரைப்படங்களில் தோன்றிக்கொண்டே, அவர் வங்கிக் கலாச்சார நிகழ்ச்சிகளிலும் பங்கு பெற்றார்.
1976 ஆம் ஆண்டில் வங்கி மற்றும் மேடை நாடக நடிகரான விவேக் லாகுவை சந்தித்து 1978 ஆம் ஆண்டில் திருமணம் செய்து கொண்டார். திருமணத்தின் போது, அவர் ரீமா லாகு என தனது பெயரை மாற்றிக் கொண்டார். விவேக் அவரது திருமணத்தை "எங்கள் வாழ்வை மறுகட்டமைப்பதற்கான ஒரு புரிதல்" என்று விவரித்தார், பின்னர் அவர்கள் விவாகரத்து செய்தனர். தம்பதியின் மகள் மவுன்மயி ஒரு நடிகை மற்றும் நாடக இயக்குனர் ஆவார்.
லாகுவின் நடிப்பு வாழ்க்கை மராத்திய நாடக நடிகை மற்றும் திரைப்பட நடிகையாக இருந்த அவரது தாயாரின் தாக்கத்தினால் ஏற்பட்டது. துர்கா கோட் இயக்கிய மாஸ்டர்ஜி உட்பட ஐந்து படங்களில் அவர் நடித்தார்
குழந்தைக் கலைஞராக நீண்ட காலமாக நடித்து வந்த ஒரு நீண்ட இடைவெளிக்குப் பிறகு அவரது வாழ்க்கை மராத்தி நாடக அரங்கில் தொடர்ந்தது. அவர் மும்பை வந்து, பி.எல். தேஷ்பாண்டேவின் நாடகமான மை ஃபேர் லேடியில் தன்னை முழுவதும் ஈடுபடுத்திக் கொண்டார். இருப்பினும், அவர் தொலைக்காட்சித் தொடர்கள், இந்தி மற்றும் மராத்தி படங்களில் நடித்துள்ளார். 1979 ஆம் ஆண்டில் அவர் மராத்தி திரைப்படமான சின்ஹசன் என்ற திரைப்படத்தில் அறிமுகமானார்.
இந்தித் திரைப்பட துறையில் முன்னணி நடிகைகளுக்கு தாயாக அவர் நடிக்கிறார். இந்தி திரைப்படமான கயாமத் சே கயமத் தக் என்ற படத்தில் பிர்பல நடிகையான ஜூஹி சாவ்லாவிற்கு தாயாக முதன்முறையாக நடித்தார். மிகவும் பிரபலமாக, பாலிவுட் தொழில்துறையில் மிகப்பெரிய வெற்றிகளில் அவர் நடித்திருக்கிறார். திரைப்படங்களில் பெரும்பாலும் நடுத்தர வயதான பாத்திரத்தில் நடித்துள்ள போதிலும், அவர் மற்ற வேடங்களிலும் நடித்தார்.
மதுரை மாநகராட்சியின் நிர்வாக வசதிக்காக மண்டலம் எண் 1, 2, 3 மற்றும் 4 என நான்கு மண்டலங்களாகப் பிரிக்கப்பட்டுள்ளது. மதுரை மாநகராட்சியின் 100 வார்டுகள் இந்நான்கு மண்டலங்களில் பிரித்து வைக்கப்பட்டுள்ளது. மண்டல அலுவலகங்களை நிர்வகிக்க உதவி ஆணையாளர்கள் தலைமையில் அலுவலர்களும், ஊழியர்களும் உள்ளனர்.
ஒப்பந்தம் செய்ய தகுதி வாய்ந்த ஒவ்வொரு நபரும் சொத்துக்களை மாற்றுவதற்கு தகுதியுடையவர்; சொத்து முழுமையாகவோ பகுதிகளாகவோ மாற்றப்படலாம். இடமாற்றம் செய்யப்படும் சொத்துக்கு உரிமையுடையவராகவோ, அல்லது அந்த சொத்துக்களை பரிமாற்றக்கூடிய உரிமையுடையவராகவோ இருக்க வேண்டும். இந்த உரிமையானது முழுமையானதாகவோ அல்லது நிபந்தனைக்கு உள்பட்டதாகவோ இருக்கலாம்; சொத்து அசையும் அல்லது அசையாததாகவோ, தற்போதைய அல்லது எதிர்காலத்திற்கு உரியதாகவோ இருக்கலாம். எழுத்துப்பூர்வமாக மாற்றம் செய்ய வேண்டுமென ஏதேனும் ஒரு சட்டத்தின்கீழ் கட்டாயமாகக் கேட்கப்படாவிட்டால், இத்தகைய மாற்றீடு வாய்வழி செய்யப்படலாம்.
"அசையா சொத்துக்களில் ) மரம், வளர்ந்து வரும் பயிர்கள் அல்லது புல் போன்றவை அடங்காது" என்று இச்சட்டம் விளக்குகிறது. பிரிவு 3 , பொதுக் கிளைகள் சட்டம், 1897, "அசையாச் சொத்து" என்பது நிலம், நிலத்திலிருந்து வரும் பலன்கள், பூமியோடு இணைந்திருக்கும் விஷயங்கள், அல்லது பூமியோடு நிரந்தரமாக இணைக்கப்பட்ட எதையும் உள்ளடக்கலாம் எனக் கூறுகிறது. மேலும், பதிவு சட்டம், 1908, 2
இந்தச் சட்டத்தின் படி, 'சொத்து மாற்றல்' என்பது ஒரு நபர் தனது சொத்துக்களை ஒன்று அல்லது அதற்கு மேற்பட்ட நபர்களுக்கு அளிப்பதோ அல்லது தனக்கும் மற்றும் ஒன்று அல்லது அதற்கு மேற்பட்ட நபர்களுக்கும் சேர்த்து அளிப்பதோ ஆகும். பரிமாற்றச் செயல் தற்போதோ அல்லது எதிர்காலத்திலோ செய்யப்படலாம். தனிநபர், நிறுவனத்தையோ அல்லது சங்கத்தையோ அல்லது பல தனிநபர்களையோ உள்ளடக்கியிருக்கலாம். அசையாச் சொத்துகள் உட்பட எந்தவிதமான சொத்துகளும் இடம் மாற்றப்படலாம்.
இது பரிமாற்றத்தை பெருபவரின் விருப்பத்தின்போதும், பரிமாற்ற ஒப்பந்தம் செய்யப்பட்டிருக்கும் காலப்பகுதியிலும் செய்யப்படும். இந்த விதிமுறையின் படி, முந்தைய பரிமாற்றதைப் பற்றிய அறிவிப்பினை அறிந்திராத அல்லது விருப்பத்தேர்வு செய்யும் உரிமையில்லாத பரிமாற்றப் பெருனரின் உரிமைகள் பாதுகாக்கப்படுகின்றன. இந்த விதி இன் விதிமுறையை உள்ளடக்குகிறது, அதாவது பிரதிநிதித்துவம் செய்யும் நபர் பின்னர் அதற்கு எதிராக செயல்பட முடியாது.
1882 ஆம் ஆண்டின் சொத்துரிமை சட்டத்தின் 43 ஆம் பிரிவின் கீழ், ஒரு நபர் மோசடியாகவோ அல்லது தவறுதலாகவோ குறிப்பிட்ட அசையாச் சொத்துகளை மாற்றுவதற்கு அங்கீகாரம் பெற்றிருந்தால், அத்தகைய சொத்துக்களை கருத்தில் கொள்ள சில நடவடிக்கைகளையும் மேற்கொண்டால், அந்த மாற்றங்கள் எதிர்காலத்திலும் தொடர்ந்து செல்லுபடியாகும். கையகப்படுத்தக்கூடிய எந்தவொரு வட்டியின் பொருட்டும் இது மாதிரியான சொத்துகள் பொருந்தும்.
"அசையாச் சொத்து" நிலம், கட்டிடங்கள், பரம்பரைக் கொடுப்பனவுகள், வழிகளுக்கு உள்ள உரிமைகள், விளக்குகள், படகுகள், மீன்பிடித் துறை சார்ந்தவைகள் அல்லது பூமியில் இருந்து வரும் வேறு எந்த பலன்கள், மற்றும் பூமியோடு இணைந்திருக்கும் அல்லது நிரந்தரமாக இணைக்கப்பட்டிருக்கும் எதையும் உள்ளடக்கும். ஆனால் மரம், வளர்ந்து வரும் பயிர்கள்/புல் ஆகியவை உள்ளடங்காது.
சொத்துரிமை இடமாற்றச் சட்டம் 1882 இந்தியாவில் சொத்துக்கள் இடம் மாறுவதை ) ஒழுங்குபடுத்தும் ஒரு இந்தியச் சட்டமாகும். இச்சட்டத்தில் பரிமாற்றம் மற்றும் அதனுடன் இணைந்த நிபந்தனைகள் பற்றிய குறிப்பிட்ட விதிகள் உள்ளன. இது ஜூலை 1, 1882 அன்று அமலுக்கு வந்தது.
அவர் பல்வேறு நிறுவனங்களின் விளம்பரங்களில் தோன்றினார், பின்னர் அவர் 2010 ஆம் ஆண்டில் ஸ்டார் பிளஸ் தொலைக்காட்சியில் பிரபலமான நிகழ்ச்சியான "சாப்பான் சே பஹார் நைனா" என்ற தொடரில் "மதுரா" என்ற வேடத்தில் தனது முதல் தொலைக்காட்சி நிகழ்ச்சியினை நடித்தார். 2011 இல் ஆஷா தனது அடுத்த தொடரான ஏக்தா கபூரின் பாலாஜி டெலிபிலிம்ஸாரின் பிரபல நிகழ்ச்சியான "படே அச்சே லாகே ஹெயின்" என்பதில் தனது உயிரியல் சகோதரியான அபேஷ்கா மல்ஹோத்ராவின் எதிர்மறை பாத்திரத்தில் நடித்தார், அந்த நிகழ்ச்சியை ஒரு பெரிய அனுபவமாக கொண்டதுடன், முன்னணி நடிகயான "சாக்‌ஷி தன்வர்" தனக்கு உத்வேகம் அறித்ததாக கூறுயிள்ளார்.
அந்த ஆண்டின் நட்சத்திர நடிகருக்கான கோல்ட் விருது வென்றார், மேலும் ரித்விக்குடன் ஜீ ரிஷ்தே விருது பெற்றார். ஆஷா, புதுமுகத்திற்கான இந்திய டெலி விருதினயும் வென்றார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து "நாக் பாலியே 6" என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.
ஆகஸ்ட் 2014 இல், நேகி ஜீ தொலைக்காட்சியின் பிரபலமான நிகழ்ச்சியான "ஏக் முத்தி ஆஸ்மான்" தொடரில் நடித்துள்ளார். ஆஷிஷ் சௌத்ரியுடன் கல்பன ராகவ் சின்கானியா என்ற பாத்திரத்தில் நடித்தார். "கில்லர் கரோக்கி ஆட்கா தோ லட்காஹ்" என்ற நிகழ்ச்சியில் ஒரு சிறியத் தோற்றாத்தில் வந்தார்.
ஆஷா நேகி ஒரு இந்திய தொலைக்காட்சி நடிகை ஆவார். "பவித்ர ரிஷ்த்தா" என்ற தொடரில் "பூர்வி" பாத்திரத்தில் நடித்ததற்காக அங்கீகரிக்கப்பட்டுள்ளார் மேலும் "ஏக் மத்தி ஆஸ்மான்" கல்பனா என்ற வேடம், "குச் தோ ஹை தேரே தர்மியான்" கோயல் என்ற வேடம் போன்ற தொலைக்காட்சித் தொடர்களில் நடித்துள்ளார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து "நாக் பாலியே 6" என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.
ஜீ தொலைக்காட்சியின் "பவித்ரா ரிஷ்தா" என்ற தொடரில் அர்ச்சனா தேஷ்முகின் மகளான "புருஷி தேஷ்முக்" பாத்திரத்தில் ஒரு அறிவார்ந்த, அழகான மற்றும் உறுதியான புதிய தலைமுறை கொண்டாடுபராக நடித்திருந்தார். அத்தொடரில் அவரது பாத்திரம் பரவலாக பாராட்டப்பட்டது, மற்றும் அர்ஜுன் உடன் திரை நடிப்பிற்கான பெரும் ரசிகர்களை பெற்றார்.
நேகி, உத்திராகான்ட் மாநிலத்தின் தேராதூனில் பிறந்து வளர்ந்தார். 2009 ஆம் ஆண்டில், அவர் "மிஸ் உத்தரகாண்ட்"டாக முடிசூட்டப்பட்டார். இறுதியில் நடிப்புத் தொழிலைத் தொடர மும்பைக்கு சென்றார். நேகி 2009இல் விளம்பர நடிகையாக தனது வாழ்க்கையைத் தொடங்கினார், பின்னர், தன்னுடைய கல்லூரி நாட்களிலேயே "மிஸ் உத்தரகாண்ட்" பட்டம் பெற்றார்.
இவர்களுக்கு, 1972இல் சோயா அக்தர் என்கிற மகளும், 1974இல் பர்கான் அக்தார் என்கிற மகனும் பிறந்தனர். இதனால் ஹனி இரானி வீட்டைக் கவனித்துக் கொள்ளும் இல்லத்தரசியாக இருந்தார். ஆனால் 1970களின் மத்தியில் இவரது கணவர் அக்தருக்கும் நடிகை சபனா ஆசுமிக்கும் ஏற்பட்ட தொடர்பின் காரணமாக இவர்களது மண வாழ்க்கை விவாகரத்தில் முடிந்தது. 1978இல் பிரிந்து வாழ்ந்த இத் தம்பதியினர், 1985இல் விவாகரத்து பெற்றனர். 1984இல் அக்தர் சபனா ஆசுமியை மணந்தவுடன், இரானி தன் இரு குழந்தைகளுக்காக தன் வாழ்வை அர்ப்பணித்தார். இவர் குழந்தைகளுக்கு ஆதரவாக பணத்தை சம்பாதிக்கும் விதமாக புடவைகளில் பூத்தையல் செய்ய ஆரம்பித்தார். இறுதியில், அவர் திரைக்கதை எழுத்தாளராக தன் இரண்டாவது வாழ்க்கையை ஆரம்பித்தார். இரானியின் குழந்தைகள் பர்கான் அக்தார் மற்றும் மகள் சோயா அக்தர் ஆகிய இருவரும் இந்தித் திரைப்படத் துறையில் வெற்றிகரமான திரைப்படத் தயாரிப்பாளர்களாக வளர்ந்தனர்.
இரானி, திரைக்கதை ஆசிரியர் மற்றும் பாடலாசிரியரான ஜாவேத் அக்தர் ஐ "சீதா ஆர் கீதா" படப்பிடிப்பில் சந்தித்தார். இவர்கள் இருவரும் மார்ச்சு 21, 1972இல் திருமணம் செய்து கொண்டனர். அப்போது அவருக்கு வயது 17 ஆக இருந்தது. குழந்தை நட்சத்திரமாக நடித்த இரானியின் தொழில் வாழ்க்கை முடிவடைந்த நிலையிலும், அக்தரின் திரைக்கதை ஆசிரியர் பணி சரியாகத் தொடங்காத காரணத்தினாலும் இருவரும் தங்குவதற்கு இடமில்லாமல் இருந்தனர். அந்நிலையில், ஹனியின் மூத்த சகோதரி மேனகாவின் வீட்டில் உள்ள ஒரு அறையில் குடும்ப வாழ்வை ஆரம்பித்தனர்.
ஹனி இரானி, தன் சகோதரிகளான மேனகா மற்றும் டெய்சி இரானிக்கு இளையவராவார். இவரது மூத்த சகோதரி மேனகா தயாரிப்பாளரான கம்ரான் கானை மணந்து கொண்டார். இவர் இயக்குனர் மற்றும் படத்தயாரிப்பாளர்களான சஜித் கான், மற்றும் ஃபராஹ் கானின் தாயுமாவார். இவரது மற்றொரு சகோதரியான டெய்சி இரானியும் இவரைப் போலவே குழந்தை நட்சத்திரமாக அறிமுகமானவர். இவர் திரைக்கதை ஆசிரியரான கே. கே. சுக்லாவை மணந்து கொண்டார். இவர்களுக்கு மூன்று குழந்தைகள் உள்ளனர்.
ஹனி இரானி, சிரக் கஹான் ரோஷ்னி கஹான், மற்றும் பாம்பே கா சோர் போன்ற படங்களில் குழந்தை நட்சத்திரமாக பாலிவுட்டில் அறிமுகமானார். இவர் 72 படங்களில் நடித்துள்ளார். இவர் 1991இல் வெளிவந்த லாம்ஹெ திரைப்படத்திற்கு திரைக்கதை எழுதியுள்ளார். இதில் ஸ்ரீதேவி நடித்துள்ளார். இப் படம் இவருக்கு சிறந்த திரைக்கதைக்கான பிலிம்பேர் விருதினைப் பெற்றுத் தந்தது. இதன் மூலம் வெற்றிகரமான திரைக்கதை ஆசிரியர் பணியைத் தொடர்ந்தார்.
ஹனி இரானி ஆகஸ்டு 25, 1955இல் பிறந்த இந்திய பாலிவுட் திரைப்பட நடிகை மற்றும் திரைக்கதை ஆசிரியர் ஆவார். இவர், சிரக் கஹான் ரோஷ்னி கஹான், மற்றும் பாம்பே கா சோர் போன்ற படங்களில் குழந்தை நட்சத்திரமாக பாலிவுட்டில் அறிமுகமானார்.
14 திசம்பர் 1931 அன்று 15 வயது சாந்தி கோசும், 14 வயது, சுனிதி சௌதிரியும் வங்காளத்தின் கொமில்லா மாவட்ட நீதிபதியான சார்லஸ் ஸ்டீவன்சின் அலுவலகத்திற்கு வந்தனர். நீதிபதி கிருஸ்துமஸ்சுக்காக பிரிட்டனுக்கு செல்லும் முன்னர் அவரைக் கண்டு அவருக்கு சாக்லேட் மற்றும் இனிப்புகளை வழங்க விரும்புவதாக கூறி நுழைந்தனர். இவர்கள் அளித்த சாக்லேட்டுகளை சாப்பிட்ட ஸ்டீவன்ஸ், "இது மிக சுவையாக உள்ளது!" என்றார். இந்நிலையில் சாந்தியும், சுனிதியும் தங்கள் சால்வ்களில் கீழ் மறைத்து வைத்திருந்த தானியங்கி கைத்துப்பாக்கிகளை எடுத்து, "இது எப்படி உள்ளது திரு நீதிபதி அவர்களே?" என்று கேட்டு அவரைச் சுட்டுக் கொன்றனர்.
1931 ஆம் ஆண்டு, சாத்ரி சங்கத்தின் நிறுவன உறுப்பினராகவும் அதன் செயலாளராகவும் சாந்தி இருந்தார். கோமிலாவில் இருந்த ஃபயிசுனிசா மகளிர் பள்ளி மாணவியான பிரொஃபுலானந்தினி பிரம்மா என்பவரின் ஊக்கத்தால் யுகாந்தர் கட்சியில் சாந்தி இணைந்தார். இது புரட்சிகர போராளி இயக்கமாகும். இது பிரித்தானிய காலனிய ஆட்சியை அகற்றுவதற்காக கொலை செய்வதை ஒரு அரசியல் நுட்பமாக பயன்படுத்தப்படுத்தக்கூடியது ஆகும். இவர் தற்காப்புக்காக வாள் பயிற்சி, துப்பாக்கிச் சுடும் பயிற்சி ஆகியவற்றைப் பெற்றார்.
இதனையடுத்து இந்த இரு பெண்களும் கைது செய்யப்பட்டு உள்ளூர் சிறையில் அடைக்கப்பட்டனர். 1932 பெப்ரவரி மாதம், சாந்தி கோஷ் மற்றும் சுனினி சௌத்ரி ஆகியோர் கல்கத்தா நீதிமன்றத்தில் நேர் நிறுத்தப்பட்டனர். இவருக்கு ஆயுள் தண்டனை வழங்கப்பட்டது. ஒரு நேர்காணலில், "ஒரு குதிரைக் கொட்டடியில் வாழ்வதை விட இறப்பது நல்லது." எனக் குறிப்பிட்டன்னர் தனக்கு தூக்கு தண்டனை அளிக்கப்படாததால், தான் தியாக ஆக இயலவில்லை என ஏமாற்றம் அடைந்ததாக சாந்தி குறிப்பிட்டார்.
சிறைச்சாலையில் அவமானம், உடல் ரீதியான கொடுமை ஆகியவற்றிற்கு உட்படுத்தப்பட்ட சாந்தி, "இரண்டாம் வகுப்பு கைதி"யாக இருந்தார். ஏழு ஆண்டுகள் சிறைத் தண்டனை அனுபவித்த நிலையில் ஆங்கிலேய அரசுடன் காந்தி நடத்திய பேச்சுவார்த்தைக்குப் பின்னர் 1931இல் இருவரும் விடுதலை செய்யப்பட்டனர்.
சாந்தி கோஷ் 22 நவம்பர் 1916 - 1989 ) என்பவர் இந்திய தேசியவாதியாவார். இவர் தன் 15 வயதில் சுனிதி சௌத்ரியுடன் இணைந்து பிரித்தானிய மாவட்ட நீதிபதியைக் கொலை செய்து ஆயுதமேந்திய புரட்சிகரப் போராட்டத்தில் ஈடுபட்டதற்காக அறியப்பட்டார்.
சாந்தி கோஷ் 1916 நவம்பர் 22 அன்று இந்தியாவின், கல்கத்தாவில் பிறந்தார். இவரது தந்தையான தீபேந்திரநாத் கோஷ் தேசியவாதியும், கிழக்கு வங்காளம், கெமில்லாவில் இருந்த விக்டோரியா கல்லூரி மெய்யியல் பேராசிரியருமாவார்.
கங்கா , ஒரு தமிழ்ப்பெண் இவருக்கு இந்தி தெரியாது , மும்பையிலுள்ள தனது தோழி மாலினியை சந்திக்க வருகிறார். அங்கு பைரவனை சந்திக்கிறார், மாலினியைத் தனக்கும் தெரியும் என்று கூறி கங்காவை ஒரு விடுதியில் விற்று விடுகிறார். அங்கு சென்ற தமிழ்நாடு காவல்துறை விடுதியிலுள்ள அனைத்து தமிழ்ப்பெண்களையும் காப்பாற்றுகின்றனர். ஆனந்த் என்ற காவல் அதிகாரி கங்காவின் நிலைமையை அறிந்து யாருக்கும் தெரியாமல் ரகசியத் திருமணம் செய்து கொள்கிறார்.,
ஆனந்தின் தாய் கற்பகம் , மாமா, சுந்தரபாண்டி , அண்ணன். சங்கர் மற்றும் அவரது குடும்பம், ஆகியோருடன் கூட்டுக்குடும்பமாக ஒரே வீட்டில் ஒன்றாக வாழ்ந்து வருகின்றனர்.பைரவன் கங்கைவைத் தேடி அங்கே வர, குடும்பத்தில் ஏற்படும் குழப்பங்களை எவ்வாறு ஆனந்தும், கங்காவும் எதிர்கொள்கின்றனர் என்பது படத்தின் முடிவு சொல்கிறது.
ஆரம்பத்தில் இயக்குனர் பரதன் இயக்குவதாக இருந்தது, ஆனால் ,பின்னர் அவருக்கு பதிலாக ஐ. வி. சசி இயக்கினார். மேலும் படத்தயாரிப்பின் போது இயக்குனர் பிரதாப் போத்தன் இயக்குவதாகவும் , நடிகர் அரவிந்த்சாமி இப்படத்தில் நடிப்பதாகவும் ஒரு வதந்தி இருந்தது, ஆனால் அது எதுவும் நடக்கவில்லை.
கோலங்கள் 1995 இல் வெளிவந்தத் தமிழ்த் திரைப்படமாகும். இதனை ஐ. வி. சசி இயக்கியுள்ளார். இப்படத்தில் ஜெயராம் மற்றும் குஷ்பூ ஆகியோர் முன்னணி பாத்திரங்களில் நடித்திருந்தனர். ஹென்றி இதனைத் தயாரிக்க, , இசையமைப்பு இளையராஜா , 1995 செப்டம்பர் 15 அன்று வெளியிடப்பட்டது
உமைய்யத் கலீபாக்களின் ஐபீரிய வெற்றிக்குப்பின் முழுவதுமாக இசுலாமிய ஆட்சி நிறுவப்பட்டது. கலீபா அல்-வலீது-1 , கொர்தொபா அமீரகம் என்ற பெயரிலும் , பின்பு 929 முதல் 1031 வரை கலீபாக்களின் ஆட்சியும் நடபெற்றது. இசுலாமிய, கிறித்தவ சமூகங்க்களுக்கு இடையே கலாச்சாரப் பரிமாற்றமும், சமூக ஒத்துழைப்பும் உயர்ந்தன. கிறித்தவ மற்றும் யூதர்களுக்கு ஜிசியா எனும் சிறப்பு வரி விதிக்கப்பட்டது. அவ்வரியானது, அவர்களின் சமய உரிமைகளை சுதந்திரமாக அனுபவிப்பதற்கும், முழுமையான பாதுகாப்பிற்கும் வழி வகுத்தது.
கொர்தொபாவில், இசுலாமிய ஆட்சியின் கீழ் அறிவியலும் கலையும் புதிய உச்சங்களைத் தொட்டன. திரிகோணமிதி , வானவியல் , மருத்துவம், விவசாயப் புரட்சி, உட்பட பல துறைகளில் புதிய கண்டுபிடிப்புகளும் அறிவியல் முன்னேற்றங்களும் அல்-ஆண்டலசிலிருந்து வெளியாயின. ஐரோப்பா, மத்திய தரைக்கடல் நாடுகள், மற்ற இசுலாமிய ஆட்சிப் பிரதேசங்க்களுக்கு மிக்ச்சிறந்த கல்வி மையமாக அல்-ஆண்டலஸ் விளங்கிற்று. சுமார் எண்ணூறு ஆண்டு காலங்கள் ஸ்பெயினில் இசுலாமிய ஆட்சி நிலை பெற்றது.
அல்-அந்தலுஸ் அந்தலூசியா அல்லது இசுலாமிய ஸ்பெயின் என்பது தற்கால ஸ்பெயின் மற்றும் போர்ச்சுகல் தேசங்களை அடக்கிய நிலப்பகுதியில் இருந்த, இடைக்கால இசுலாமிய ஆட்சி நடந்த பிரதேசமாகும். கி.பி 711 முதல் 1492 வரையிலான முஸ்லிம்களின் சிறப்பான ஆட்சி இத்தீபகற்பத்தில் நிலை நின்றதை ஒட்டி இப் பிரதேசம் இசுலாமிய ஸ்பெயின், முஸ்லிம் ஐபீரியா, இசுலாமிக் ஐபீரியா போன்ற பெயர்களாலும் அறியப்பட்டது.
ஜூன் 2010 இல், ஆப்பில் ஐபாடிற்கான ஏடி அண்டு டி 3ஜி சேவையின் வாடிக்கையாளர்களுக்கு சொந்தமான மின்னஞ்சல் முகவரிகளை யாரும் கண்டுபிடிக்க அனுமதிக்கும் ஒரு பாதிப்பு ஏடி அண்டு டிக்குள் இருப்பதை கோட்ஸ் செக்யூரிட்டி என்று அழைக்கப்படும் ஹேக்கர் குழு கண்டறிந்தது. பாதுகாப்பு கடவுச்சொல் இல்லாமல் இந்த மின்னஞ்சல் முகவரிகளை அணுக முடியும். ஒரு ஸ்கிரிப்டைப் பயன்படுத்தி, கோட்ஸ் செக்யூரிட்டி ஏடி அண்டு டியிலிருந்து ஆயிரக்கணக்கான மின்னஞ்சல் முகவரிகளை சேகரித்தது. மூன்றாம் நபர் வழியாக, பாதுகாப்பு குறைபாடு குறித்து கோட்ஸ் செக்யூரிட்டி ஏடி அண்டு டிக்கு தெறிவித்தது. கோட்ஸ் செக்யூரிட்டி இந்த மின்னஞ்சல்களில் சுமார் 114,000 ஐ காக்கர் மீடியாவிற்கு வெளியிட்டது, இது பாதுகாப்பு குறைபாடு மற்றும் வெளிப்படுத்தல் பற்றி ஒரு கட்டுரையை வாலிவாக்கில் வெளியிட்டது. கோட்ஸ் பாதுகாப்பு பயன்படுத்திய வலை செயலி "மோசமாக வடிவமைக்கப்பட்டது" என்று பிரிட்டோரியன் பாதுகாப்புக் குழு விமர்சித்தது.
தொலைபேசிக்கான காப்புரிமையை பெல் பெற்றதும், அலெக்ஸாண்டர் கிரகாம் பெல், கார்டினர் கிரீன் ஹுப்பர்டு மற்றும் தாமஸ் சாண்டர்ஸ் ஆகியோரால் ஏடி அண்டு டி, பெல் தொலைபேசி நிறுவனம் என்று நிறுவப்பட்டது. அதன் துணை நிறுவனங்களில் ஒன்றான, 1885 இல் நிறுவப்பட்ட அமெரிக்கன் டெலிஃபோன் அண்டு டெலிகிராஃப் கம்பெனியை, பெல் நிறுவனம் டிசம்பர் 31, 1899 இல் வாங்கியிருந்த போதும், சட்ட சிக்கல்களின் காரணமாக ஏடி அண்டு டி-யே தலைமை கம்பெனியாக இருந்தது. ஒன்றுக்கொன்று தொடர்புடைய பல துணை நிறுவனங்களை நிறுவிய ஏடி அண்டு டி, கிங்ஸ்பரி ஒப்புதல் படி, அரசு அதிகாரிகள் அங்கீகாரத்துடன் அமெரிக்காவிலும் கனாடாவிலும் தொலைத்தொடர்பு சேவை வழங்கும் ஏகபோக உரிமையை, இருபதாம் நூற்றாண்டு முழுதும் நெடுங்காலத்திற்கு தன் கட்டுப்பாட்டில் கொண்டிருந்தது. அந்த ஏகபோக உரிமை கொண்டிருந்த காலத்தில் அந்நிறுவனம் பெல் சிஸ்டம் என்றும், “மா பெல்” எனும் புனைப்பெயரிலும் அறியப்பட்டது.
போட்டிக்கான சூழலுக்கு தீங்கிழைக்கும் என்ற அச்சத்தின் காரணமாக, டிஓஜெ, இந்த இணைப்பு நடவடிக்கையை நிறுத்த முயன்றது. இரண்டு நாட்களுக்குப் பிறகு இந்த ஒப்பந்தம் நிறைவேறியதை அடுத்து, முழுமையாக ஏடி அண்டு டிக்கு சொந்தமான துணை நிறுவனமாகவும் அதன் ஒரு கிளையாகவும், வார்னர் மீடியா என்ற புது பெயர் அடுத்த நாள் அறிவிக்கப்பட்டது. வார்னர் மீடியாவை ஏடி அண்டு டி கையகப்படுத்தியது ஜூன் 15, 2018 அன்று நிகழ்ந்தது. ஏடி அண்டு டி, வார்னர் மீடியாவை கைப்பற்றியதில் குறிப்பிடத்தக்க சொத்துக்களில் வார்னர் பிரதர்ஸ் பிக்சர்ஸ் சினிமா மற்றும் தொலைகாட்சி அரங்கு, எச்பிஓ போன்ற அமெரிக்க ஐக்கிய நாடுகளின் தந்திவழி தொலைகாட்சி/ செயற்கைகோள் ஒளியலை வரிசை, வார்னர் மீடியா அரங்கு & நெட்வொர்க் குரூப் (அடல்ட் ஸ்விம், பூமரங், கார்ட்டூன் நெட்வொர்க், சிஎன்என், டிபிஎஸ், டிஎன்டி, ட்ரூடிவி, டர்னர் கிளாஸிக் மூவிஸ் ஆகியவை), தி ஸிடபிள்யு ஆகியவை அடங்கும்.
ஏடி அண்டு டி அல்லது அதன் தாய் நிறுவனங்கள், தொடர்புடைய நிறுவனங்கள் மற்றும் துணை நிறுவனங்கள் ஆகியவற்றின் நற்பெயருக்கும், நன்மதிப்பிற்கும் கலங்கம் ஏற்படுத்தும் போக்காக ஏடி அண்டு டி நம்பும் நடத்தைகளுக்காக, "ஏடி அண்டு டி உடனடியாக உங்கள் சேவையின் அனைத்து அல்லது ஒரு பகுதி, அனைத்து உறுப்பினர் அடையாளம், மின்னஞ்சல் முகவரி, ஐபி முகவரி, இணையத்தளம் அல்லது நீங்கள் பயன்படுத்தும் இணைய களம் பெயர் ஆகியவற்றை முன்னறிவிப்பின்றி துண்டிக்கலாம் அல்லது நிறுத்தி வைக்கலாம்” என்று செப்டம்பர் 2007 இல், ஏடி அண்டு டி தனது சட்டக் கொள்கையை மாற்றியது. சந்தாதாரர்களின் பரிமாற்றங்களை தணிக்கை செய்வதற்கான உரிமையை தனுக்குத்தானே வழங்கிக்கொண்டதாக எழுந்த கண்டனக் குரல்களை அடுத்து, அக்டோபர் 10, 2007 க்குள், ஏடி அண்டு டி அதன் இணைய சேவைக்கான விதிமுறைகளையும் நிபந்தனைகளையும் மாற்றி தன் சந்தாதாரர்கள் தங்களின் கருத்தை சுதந்திரமாக வெளிப்படுத்த, வெளிப்படையாக ஆதரித்தது.
இந்நிறுவனத்தின் தலைமையகம் டெக்சாஸின் டல்லாஸ் நகரத்தில் உள்ள விட்டாக்ர் டவரில் உள்ளது. ஜூன் 27, 2008 அன்று, ஏடி அண்டு டி தனது கார்ப்ரேட் தலைமையகத்தை சான் அன்டோனியோ நகரத்திலிருந்து டல்லாஸ் நகரத்தில் உள்ள ஒன் ஏடி அண்டு டி பிளாசாவுக்கு மாற்றப்போவதாக அறிவித்தது. உள்நாட்டிலும், சர்வதேச அளவிலும் தொடர்ந்து வளர்ந்து வருவதால், வாடிக்கையாளர்கள் மற்றும் உலகெங்கிலும் உள்ள தனது செயல்பாடுகள், முக்கிய தொழில்நுட்ப கூட்டாளிகள், விநியோகஸ்தர்கள், புதுமை மற்றும் மனித வளங்கள் ஆகியவற்றுடன் மேலும் எளிய அணுகலைப் பெறுவதற்கு, இந்த மாற்றம் தேவையானதாக நிறுவனம் கூறியது. ஏடி அண்டு டி இன். சௌத்வெஸ்டர்ன் பெல் கார்ப்ரேஷன் என்று பெயர்பெற்றிருந்த போது, 1992 ஆம் ஆண்டில் செயின்ட் லூயிஸ், மிசௌரியிலிருந்து, சான் அன்டோனியோவுக்கு அதன் கார்ப்ரேட் தலைமையகத்தை மாற்றியது.
ஏடி அண்டு டி கார்ப். பிரிந்ததால் உருவாக்கப்பட்ட பல நிறுவனங்களுள் சௌத்வெஸ்டர்ன் பெல் நிறுவனமும் ஒன்று. இந்நிறுவனம் வெகு விரைவில், தொடர்ந்து பல நிறுவனங்களை கைப்பற்ற தொடங்கியதை அடுத்து, 1987 இல் கைப்பற்றிய மெட்ரோமீடியா அலைபேசி நிறுவனம் உட்பட, 1990 களின் தொடக்கத்தில் பல தந்தி வழி தொலைகாட்சி சேவை வழங்கும் நிறுவனங்களை கைப்பற்றியது. 1990 களின் பிற்பகுதியில் தந்தி வழி தொலைகாட்சி சேவை வழங்கும் நிறுவனங்களை விற்கையில், இந்நிறுவனம், பேபி பெல் நிறுவனங்கள் உட்பட வேறு பல தொலைத்தொடர்பு நிறுவனங்களை கைபற்றியது. இந்த காலகட்டத்தில் தன் பெயரை எஸ்பிசி கம்முனிகெசன்ஸ் என்று மாற்றிக்கொண்டது. 1998 வாக்கில், இந்நிறுவனம் ஃபார்ச்சூன் 500 பட்டியலில் முதல் 15 இடங்களிலும், 1999 வாக்கில் நிறுவனம் டௌ ஜோன்ஸ் தொழில்த்துறை சராசரியில் ஒரு அங்கமாகவும் இருந்தது .
ஏ டி அன்ட் டி என்பது பல நிறுவனங்களை கூட்டாக உள்ளடக்கிய ஒரு அமெரிக்க பன்னாட்டு நிறுவனம். டெலவர் மாகாணத்தில் பதிவு செய்யப்பட்டு, டெக்சாஸ் மாகாணத்தின் டல்லாஸ் நகரிலுள்ள விட்டேகர் டவரை தலைமையகமாகக் கொண்டு செயல்படுகிறது. இது, ஏடி அண்டு டி கம்முனிகேசன்ஸ் வாயிலாக தொலைத்தொடர்பு சேவைகள் வழங்கும் உலகின் பெரு நிறுவனமாகவும், அமெரிக்காவில் தரை வழி தொலைத்தொடர்பு சேவைகள் வழங்கும் பெரு நிறுவனமாகவும் விளங்குகிறது. வார்னர் மீடியா என்ற வெகுஜன ஊடக கூட்டு நிறுவனத்தின் தாய் நிறுவனமாகவும் செயல்படுவதால், ஜூன் 14, 2018 முதல், வருவாய் அடிப்படையில் ஊடகம் மற்றும் கேளிக்கை சேவை வழங்கும் உலகின் பெரு நிறுவனமாக விளங்குகிறது. மொத்த வருவாயை அடிப்படையாகக் கொண்டு, ஃபார்ச்சூன் 500 வெளியிட்ட 2018 ஆம் ஆண்டு வரைக்குமான அமெரிக்காவிற்கான தரவரிசையில் 9வது பெரு நிறுவனமாக உள்ளது.